Febri Haryadi

Pébri Haryadi ᮕᮦᮘᮢᮤ ᮠᮛᮡᮓᮤ () nyaéta salah saurang pamaén maénbal Indonesia anu maén keur persib bandung di Liga Indonésia. Pébri Haryadi kaasup salah sahiji pamaén tim nasional nu diandelkeun malah kagolong kana pamaén anu pangsibukna dipanggil tim nasional nu dilatih ku Luis Milla Aspas.

 Karir 
 Persib Bandung 
Pébri Haryadi téh asli jebolan Diklat Persib.  Asup tim Maung Ngora U-21 Persib Bandung kalawan maén di Indonésia Super Léague U-21 dina umur 17 taun. Sanggeus kitu tuluy ngeusi kuota pamaén U-21 dina turnamén Piala Jendral Sudirman 2016. Karirna ti waktu ka waktu beuki ngaronjat luyu jeung kamampuhna nepi ka bisa mawa Pasundan jadi pinunjul kahiji dina PON (Pekan Olahraga Nasional) 2016. ) Pébri Haryadi mimiti jadi bagian tim Persib Bandung dina turnamén Indonesia Soccer Championship A 2016 jeung dikontrak salila 4 tahun. Pébri Haryadi ngalaman jadi pamaén inti mimiti waktu Indonesia Soccer Championship A 2016 ngalawan Sriwijaya FC. Febri dipaénkeun ku pelatih Déjan Antonic di menit ke-78 ngagantikeun Samsul Arif. Sanajan ukur maén 12 menit dina waktu normal, Pébri miboga pangalaman anu matak nyugemakeun komo maén ngalawan tim nu sarua kuat Sriwijaya FC.

 Pamaén Pangmahalna 
Pébri Haryadi dina taun 2017 kaasup salah sahiji pamaén élit Indonesia anu miboga harga transper anu mahal. Nurutkeun data traspermarket harga Pébri téh 158 rebu euro (2,5 Milyar). Malah taun 2018 mah naék jadi 175 rebu euro (3 Milyar).

 Rujukan 

Kategori:Atlét
Kategori:Persib